C 467/19

A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 467/10)

Ez az értesítés a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS AZ EGYSÉGES DOKUMENTUMOT ÉRINTŐ STANDARD MÓDOSÍTÁSRÓL

„Uhlen Laubach”

PDO-DE-02082-AM02

Az értesítés időpontja: 2021.9.16.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

A borok/ szőlőből készült termékek leírása

A (EU) 2017/2393 rendelet módosította az 1308/2013/EU rendelet VII. melléklete II. része 1. pontja c) alpontjának második francia bekezdését. Az a rendelkezés, miszerint az összes alkoholtartalma meghaladhatja az 15 térfogatszázalékot az oltalom alatt álló eredetmegjelöléssel rendelkező olyan borok esetében, amelyeket alkoholtartalom-növelés nélkül állítanak elő, vagy amelyek alkoholtartalmát kizárólag a VIII. melléklet I. része B. szakaszának 1. pontjában felsorolt részleges sűrítési eljárásokkal növelik, a következő szöveggel egészült ki: „feltéve, hogy az érintett oltalom alatt álló eredetmegjelölés technikai jellegű dokumentációjában szereplő termékleírásban engedélyezett ez a lehetőség;”; A termékleírás ennek megfelelő kiegészítésére volt szükség.

EGYSÉGES DOKUMENTUM

1. Elnevezés(ek)

Uhlen Laubach

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgőbor

4. A bor(ok) leírása

1. Minőségi bor

RÖVID SZÖVEGES LEÍRÁS

Az Uhlen Laubach területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Laubach borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyeknek és a pala ásványosságának kölcsönhatása határozza meg.25–45 % közötti mésztartalmával a szürke Laubach-pala a Mosel régió egyik mészben leggazdagabb kőzete. Ezzel magyarázható az itt érlelt borok gyakran hideg füstre és mogyoróra emlékeztető aromája, valamint általánosan teltebb, lágy íze. A meleg és bársonyos borok közül sokat lenyűgözően telt és mély ízvilág jellemez. A borok krémesek és rendszerint már nagyon rövid érlelési időszak után fogyaszthatók.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

—

Maximális illósavtartalom (milliekvivalens/liter):

—

Maximális kén-dioxid-tartalom (mg/l):

—

2. Különleges tulajdonságokkal rendelkező bor (Prädikatswein), az alábbi kiegészítéssel: válogatott szüretelésű bor (Auslese)

RÖVID SZÖVEGES LEÍRÁS

Az Uhlen Laubach területen rizlingből készült fehérborokat érlelnek.A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Laubach borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik.A borok aromáit a gyümölcsös jegyeknek és a pala ásványosságának kölcsönhatása határozza meg.25–45 % közötti mésztartalmával a szürke Laubach-pala a Mosel régió egyik mészben leggazdagabb kőzete. Ezzel magyarázható az itt érlelt borok gyakran hideg füstre és mogyoróra emlékeztető aromája, valamint általánosan teltebb, lágy íze. A meleg és bársonyos borok közül sokat lenyűgözően telt és mély ízvilág jellemez. A borok krémesek és rendszerint már nagyon rövid érlelési időszak után fogyaszthatók.

A fent leírt aromák és zamatok skáláját az Auslese borok esetében kellemesen édes, a Beerenauslese boroknál krémesebben édes, akár különböző mézes aromákat is felmutató jegyek alapozzák meg. Ezek az ízjegyek még hangsúlyosabban jelennek meg a Trockenbeerenauslese borokban. Az Eiswein borok esetében az ízek és aromák fent ismertetett skálája pikáns savassággal egészül ki.

Az összes alkoholtartalom meghaladhatja az 15 térfogatszázalékot.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

—

Maximális illósavtartalom (milliekvivalens/liter):

—

Maximális kén-dioxid-tartalom (mg/l):

—

3. Különleges tulajdonságokkal rendelkező bor (Prädikatswein), a Beerenauslese, Trockenbeerenauslese vagy Eiswein kiegészítő megjelöléssel

RÖVID SZÖVEGES LEÍRÁS

Az Uhlen Laubach területen rizlingből készült fehérborokat érlelnek.A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Laubach borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik.A borok aromáit a gyümölcsös jegyeknek és a pala ásványosságának kölcsönhatása határozza meg.25–45 % közötti mésztartalmával a szürke Laubach-pala a Mosel régió egyik mészben leggazdagabb kőzete. Ezzel magyarázható az itt érlelt borok gyakran hideg füstre és mogyoróra emlékeztető aromája, valamint általánosan teltebb, lágy íze. A meleg és bársonyos borok közül sokat lenyűgözően telt és mély ízvilág jellemez. A borok krémesek és rendszerint már nagyon rövid érlelési időszak után fogyaszthatók.

A fent leírt aromák és zamatok skáláját az Auslese borok esetében kellemesen édes, a Beerenauslese boroknál krémesebben édes, akár különböző mézes aromákat is felmutató jegyek alapozzák meg. Ezek az ízjegyek még hangsúlyosabban jelennek meg a Trockenbeerenauslese borokban. Az Eiswein borok esetében az ízek és aromák fent ismertetett skálája pikáns savassággal egészül ki.

Az összes alkoholtartalom meghaladhatja az 15 térfogatszázalékot.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

—

Maximális illósavtartalom (milliekvivalens/liter):

—

Maximális kén-dioxid-tartalom (mg/l):

—

4. Meghatározott termőhelyről származó minőségi pezsgő (Sekt b.A.)

RÖVID SZÖVEGES LEÍRÁS

Az Uhlen Laubach területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Laubach borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik.A borok aromáit a gyümölcsös jegyeknek és a pala ásványosságának kölcsönhatása határozza meg.25–45 % közötti mésztartalmával a szürke Laubach-pala a Mosel régió egyik legmeszesebb kőzete. Ezzel magyarázható az itt érlelt borok gyakran hideg füstre és mogyoróra emlékeztető aromája, valamint általánosan teltebb, lágy íze. A meleg és bársonyos borok közül sokat lenyűgözően telt és mély ízvilág jellemez. A borok krémesek és rendszerint már nagyon rövid érlelési időszak után fogyaszthatók.Az ízek és aromák Prädikatswein boroknál ismertetett skáláját a Sekt b.A. pezsgőborok esetében a pezsgőkészítés során keletkező szénsav kiemeli, és tovább fokozza.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

13,5

Minimális tényleges alkoholtartalom (térfogatszázalék):

11,5

Minimális összes savtartalom:

—

Maximális illósavtartalom (milliekvivalens/liter):

—

Maximális kén-dioxid-tartalom (mg/l):

—

5. Borkészítési eljárások

5.1. Konkrét borászati eljárások

1. A borkészítésre vonatkozó releváns korlátozások

A következők nem engedélyezettek: Kálium-szorbát, lizozim, dimetil-dikarbonát, elektrodialízis, alkoholmentesítés, kationcserélők, sűrítés (kriokoncentráció, ozmózis, kúpos centrifugáló oszlop), édesítés, tölgyfakockák, tölgyfakészítmények.

2. Minőségi bor

Konkrét borászati eljárás

Legalább 88° Oechsle vagy teljes savtartalom (borkősavban kifejezve) max. = 7,5 g/l

100 Oechsle-fokig és szeszezett borok: Maximális maradékcukor-tartalom = jogszabály szerint „félszáraz”.

100 Oechsle-fok felett: Maximális maradékcukor-tartalom = mustsúly/3

3. Különleges tulajdonságokkal rendelkező bor (Prädikatswein)

Konkrét borászati eljárás

Auslese: Legalább 105 Oechsle-fok; minimális maradékcukor-tartalom = 90 g/l

Beerenauslese: Legalább 130 Oechsle-fok; minimális maradékcukor-tartalom = 150 g/l

Trockenbeerenauslese: Legalább 180 Oechsle-fok; minimális maradékcukor-tartalom = 180 g/l

jégbor: Legalább 130 Oechsle-fok; minimális maradékcukor-tartalom = 150 g/l

4. Meghatározott termőhelyről származó minőségi pezsgő (Sekt b.A.)

Konkrét borászati eljárás

Hagyományos palackos erjesztés

5.2. Maximális hozamok

70 hektoliter hektáronként

6. Körülhatárolt földrajzi terület

Az Uhlen Laubach a „Mosel” OEM terület (PDO-DE-A1270) része.

Az Uhlen Laubach szőlőültetvények a Rajna-vidék-Pfalz szövetségi államhoz tartozó Mayen-Koblenz járásban, Winningen település területén találhatók. Az Uhlen vidékének e részének megjelölésére már több mint tíz éve a borvilág is az itt található pala pontos földtani meghatározásából származó Laubach kifejezést használja. A terület a folyó folyásirányában a 256/112, 2571/118, 2581/119, 2398/0, 2395/3 és 2393/0 parcellákkal kezdődik és a folyásirány mentén a 2222/1 parcellával ér véget.

Az „Uhlen Laubach” oltalom alatt álló eredetmegjelöléssel jelzett termékek a bejegyzett „Mosel” OEM területen (PDO-DE-A1270) állíthatók elő. A körülhatárolt terület a „Mosel” OEM területén található. Az Uhlen Laubach 13,83 hektár területet foglal magában.

7. Fontosabb borszőlőfajták

Weißer Riesling - Riesling, Riesling renano, Rheinriesling, Klingelberger

8. A földrajzi területtel való kapcsolat(ok) leírása

Az Uhlen Laubach terület a Mosel alsó folyásának teraszos művelésű tájaiba ágyazódik be. Az Uhlen Laubach hagyományosan teraszos kialakítású, délnyugati tájolású, és kb. 75 m és 210 m közötti tengerszint feletti magasságban található. Ennél a különösen alacsony tengerszint feletti magasságnál magasabb hőmérsékletre lehet számítani, amit az utóbbi öt év 11,6 °C-os átlaghőmérséklete is igazol. Az alacsony, kb. 620 mm-es csapadékmennyiség a napsütéses órák nagy számával párosulva (1 922 óra) egy olyan mikroklímát teremt, amely jelentősen eltér a Mosel oltalom alatt álló eredetmegjelölés többi régiójáétól, és a szőlők különleges érését eredményezi (magas potenciális alkoholtartalom alacsony savtartalommal és érett fenolokkal). Ezek a borok rendkívül kifejező és nagyon testes ízvilágúak. Az Uhlen Laubach régió sajátos geológiai adottságai jelentős mértékben elősegítik a szőlőszemek fiziológiai érését és alakítják az itt előállított borok egyedi ízét. A földtani időskálán az Uhlen Laubach a devon időszak alsó devon sorozatához tartozik. Ezen belül a területet az Oberems/Laubach alszint Laubach rétegeiből származó, valamint a Lahnstein alszint Hohenrhein rétegeiből származó üledékek alkotják.

A területen található pala magas mésztartalma a tengerfenék fokozódó sekélyesedésére utal. A legfeljebb 10–20 méter mély trópusi őstenger elegendő oxigént tartalmazott a mai palába zárt korallok és kagylók növekedéséhez. Az így keletkező mállott köves talaj különböző, főleg iszapos palát tartalmazó regoszolt képez. A szomszédos OEM területekhez képest nagyon magas mésztartalom a talaj 7,5 pH értékében mutatkozik meg – a szomszédos területeken a pH-érték 6,0 körüli. Az egyes talajrészecskéket többnyire karbonátok tartják össze. A talaj a viszonylag alacsony agyagrészecske-tartalom és az ehhez kapcsolódó magas (50 % feletti) kőtartalom miatt egészen az alsóbb rétegekig jól átszellőztetett. Ez pedig, különösen a nagy mésztartalommal és az egyedi mikroflórával és -faunával együtt, a szomszédos OEM területekhez képest jelentősen eltérő érzékszervi tulajdonságokat eredményez. Az Uhlen Laubach borok gyakran enyhén füstös illatúak. Ízük általában testes és lágy, puhán bársonyos. Sokkal krémesebbek, mint a szomszédos OEM területek borai. Rendszerint már nagyon rövid érlelési időszak után fogyaszthatók. Az emberi befolyás több ezer éves szőlőtermesztési hagyományon alapul. A szőlőültetvények szárazon rakott kőfalakkal megtámasztott teraszokon történő kialakításának művészete a római korra vezethető vissza. Az ilyen építményeket Ausonius római költő i. sz. 380-ban „amfiteátrumokként” említette. A teraszokon feltárt római érmék, amelyek feltehetőleg áldozati adományok lehettek, bizonyítják, hogy már ebben a korban is folyt itt gazdálkodás. Ezen a területen azóta is folyamatos a borászati tevékenység, miközben a termelés minőségét az évszázadok során újabb és újabb termesztési eljárásokkal (fejművelés, törzsművelés, kordonművelés) és szőlőfajtákkal (a Riesling a 19. század elején jelent meg) optimalizálták.Az utóbbi évtizedek fokozódó környezettudatosságának fő eredménye, hogy a gyorsan oldódó ásványi műtrágyák alkalmazása kezd visszaszorulni. A talajban ennek következtében újból megtelepedett természetes mikroflóra és -fauna populációinak köszönhetően a tápanyagfelvétel a kationcsere mellett egyre inkább a hajszálgyökereken élő mikroorganizmusok és komplex molekulák között létrejövő szimbiotikus kapcsolat által történik. E mikroorganizmusok transzmitter szerepet tölthetnek be a talajban található specifikus szerves és ásványi anyagok között, tovább fokozva ezzel a bor egyedi ízét.

A fenti kapcsolat a Sekt b.A. esetében ugyancsak érvényes.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

További címkézési követelmények

A feltétel leírása:

A címkéken és a csomagoláson szereplő információkat az Európai Közösség, a Németországi Szövetségi Köztársaság és Rajna-vidék-Pfalz szövetségi tartomány hatályos jogszabályai határozzák meg. Annak érdekében, hogy a címkén az eredetmegjelöléshez kapcsolódó hagyományos kifejezéseket használni lehessen, a bornak előzetesen meg kell felelnie egy hivatalos ellenőrzésen. Kizárólag az ilyen hivatalos ellenőrzés egyedi követelményeinek megfelelő borokhoz adható ki az a több számjegyből álló hivatalos hitelesítő szám (un. AP-szám), amelyből megállapítható az ellenőrző szerv, a gazdaság száma, az ellenőrzésre benyújtott borok száma és a benyújtás, ill. a hitelesítő szám kiadásának éve. A címkén fel kell tüntetni az AP-számot.A „Qualitätswein”, „Prädikatswein”, „Sekt b.A.” hagyományos kifejezések az eredetmegjelöléshez kapcsolódnak, és helyettesíthetik az „OEM” elnevezést.

A termékleíráshoz vezető link

www.ble.de/eu-qualitaetskennzeichen-wein

(1) HL L 9., 2019.1.11., 2. o.